Az 1848–49-es forradalom és szabadságharc előtt 16 évig Törökországban élt, melyről munkát adott ki. A szabadságharc előtt hazajött és mint honvédszázados részt vett Háromszék önvédelmi harcában, ahol szervező tehetsége, hősi bátorsága, valamint diplomáciai ügyessége által egyaránt kitűnt. A szabadságharc után kelet felé menekült; Kütahyában mint Kossuth Lajos tolmácsa és török nyelvtanára működött, szolgálatot tett a menekülteknek. Kossuth Lajos barátai és testőrei Kütahyában: Batthyány Kázmér, Mészáros Lázár, Asbóth Sándor, Gyurmán Adolf, Szőllősy János, Ács Gedeon, Ihász Dániel, s mellette voltak még Katona Miklós, Házmán Ferenc, Berzenczey László, Fráter Lajos, Koszta Márton, stb. Egy török tiszt vezetése alatt 50 török dzsidás őrizte az elvesztett magyar szabadságharc száműzötteit.